Το αρχικό κόστος επένδυσης είναι, ίσως, το μοναδικό μειονέκτημα στην εγκατάσταση αντλίας θερμότητας, το οποίο μπορεί να σε κάνει να ξανασκεφτείς την επιλογή σου. Όπως ισχύει με όλα τα συστήματα θέρμανσης που προσφέρουν οικονομική θέρμανση σε βάθος χρόνου, έτσι και με τις αντλίες θερμότητας, επιβαρύνεσαι με υψηλό κόστος στην αρχή.
Για την αγορά μιας αξιόπιστης αντλίας θερμότητας, οι τιμές ξεκινούν, περίπου, στα 4000€. Αυτό ισχύει για τις αντλίες που παρέχουν μόνο θέρμανση. Οι αντλίες θέρμανσης και ψύξης κοστίζουν πιο ακριβά, αλλά σε γλιτώνουν εντελώς από την ανάγκη για κλιματιστικά, θερμοπομπούς, ανεμιστήρες και λοιπές πηγές θέρμανσης και ψύξης.
Όσο για το κόστος εγκατάστασης αντλίας θερμότητας, αυτό κυμαίνεται, ανάλογα με τις ανάγκες του χώρου σου. Για παράδειγμα, αν χρειάζεσαι νέες σωληνώσεις και πολλές εργατοώρες για την υδραυλική σύνδεση της αντλίας, θα σου κοστίσει πιο ακριβά. Ενδεικτικά, το κόστος εγκατάστασης ξεκινά περίπου στα 3500€.